ศาลมะกันลงคำสั่ง ปล่อยแมนนิงทันที
เมื่อ 12 มี.ค. นายแอนโธนี เทรนกา ผู้พิพากษาศาลกลางในเมืองอเลกซานเดรีย รัฐเวอร์จิเนีย ในสหรัฐฯ สั่งให้เชลซี แมนนิง อดีตนักวิเคราะห์ข่าวกรองของกองทัพสหรัฐฯที่กลายเป็นสตรีข้ามเพศ ผู้ส่งต่อข้อมูลที่เป็นความลับของกองทัพสหรัฐฯไปให้กับเว็บไซต์วิกิลีกส์ ควรได้รับการปล่อยตัวจากเรือนจำ ซึ่งถูกกักขังตั้งแต่เดือน พ.ค.ปีกลายจากกรณีที่ไม่ให้ความร่วมมือกับคณะลูกขุนใหญ่ในการไต่สวนคดีวิกิลีกส์ทันที หลังคณะลูกขุนใหญ่สิ้นสุดการพิจารณานอกจากนี้ นายเทรนกายังปฏิเสธคำร้องของแมนนิงที่ให้ยกเลิกการจ่ายค่าปรับที่ไม่ยอมไปให้การในชั้นศาล ซึ่งเป็นเงินค่าปรับจำนวนทั้งสิ้น 256000 เหรียญสหรัฐฯ หรือราว 8 ล้านบาท ส่วนการพิจารณาฝากขังที่มีกำหนดในวันรุ่งขึ้นก็ให้มีคำสั่งยกเลิก ก่อนหน้านี้ แมนนิงพยายามฆ่าตัวตายแต่ได้รับการช่วยเหลือและถูกนำตัวส่งโรงพยาบาล อาการเริ่มดีขึ้น โดยแมนนิงเชื่อว่าคณะลูกขุนใหญ่ใช้อำนาจในทางมิชอบและเธอยอมอดตายดีกว่าไปให้ปากคำ.
สั่งให้เชลซี แมนนิง อดีตนักวิเคราะห์ข่าวกรองของกองทัพสหรัฐฯที่กลายเป็นสตรีข้ามเพศ ผู้ส่งต่อข้อมูลที่เป็นความลับของกองทัพสหรัฐฯไปให้กับเว็บไซต์วิกิลีกส์ ควรได้รับการปล่อยตัวจากเรือนจำ
คดีวิกิลีกส์,เชลซี แมนนิง,นักวิเคราะห์ข่าวกรองของกองทัพสหรัฐฯ,สตรีข้ามเพศ,ขายความลับ,กองทัพสหรัฐ,ข่าววันนี้